
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА
ОТ
ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО: Одобряване на проект за Подробен устройствен план – План за улична регулация /ПУП – ПУР/ за утвърждаване на трасе на нова обслужваща улица за осигуряване на транспортен достъп до имоти, находящи се в местност „Соката“, землище на кв.Сарафово, гр.Бургас
УВАЖАЕМИ ОБЩИНСКИ СЪВЕТНИЦИ,
С Решение по точка единствена от Протокол №21/04.03.2025г., Общински съвет Бургас е дал предварително съгласие по реда на чл.29, ал.1 от ЗОЗЗ и е разрешил изработване на ПУП-ПУР за утвърждаване на трасе на нова обслужваща улица за осигуряване на транспортен достъп до имоти, находящи се в местност „Соката“, землище на кв.Сарафово, гр.Бургас, с цел осигуряване на транспортен достъп до ПИ с идентификатори 07079.1.1477 и 07079.1.755 по КККР на гр.Бургас. 
Проектът е пряко обвързан с реализирането на инвестиционна инициатива на „Електра Транс Глобъл" ООД за изграждане на хангарен комплекс за ремонт и поддръжка на самолети в ПИ с идентификатори 07079.1.1477 и 07079.1.755, находящи се в местност „Соката“, землище на кв.Сарафово, гр.Бургас.
Към момента имотите са неурегулирани, до тях няма осигурен транспортен достъп и за територията не е процедиран план за улична регулация. С Решение по т.3 от Протокол №23/29.04.2025г., Общински съвет Бургас е разрешил изработване на проект за ПУП-ПРЗ за ПИ с идентификатори 07079.1.755 и 07079.1.1477 по КК на гр.Бургас, местност „Соката“, землище кв.Сарафово, гр.Бургас.
За осигуряване на транспортен достъп до горецитираните имоти е изработен проект за ПУП-ПУР за трасе на нова обслужваща улица за осигуряване на транспортен достъп до имоти, находящи се в местност „Соката“, землище на кв.Сарафово, гр.Бургас, в обвръзка с републикански път III-906 “гр.Бургас - гр.Каблешково“ и достигаща до посочените имоти. 

С представения проект за ПУП-ПУР се предвижда трасе на нова задънена обслужваща улица с осови точки от о.т.1 до о.т.26, завършваща накрая с уширение, осигуряващо обръщането на автомобилите в обратна посока. Трасето на проектната улица започва в обвръзка с републикански път III-906 „гр.Бургас - гр.Каблешково“, ПИ с идентификатор 07079.1.311, държавна публична собственост, територия на транспорта, с начин на трайно ползване - за път от републиканската пътна мрежа и достига до ПИ с идентификатори 07079.1.1477 и 07079.1.755 по КККР на гр.Бургас. Габаритът на улицата е 12м. – пътно платно 7м. и двустранни тротоари по 2,5м.

Трасето на улицата се провежда през ПИ с идентификатори 07079.1.1555, 07079.1.798 и 07079.1.318 и 07079.1.769 по КККР на гр.Бургас, представляващи общинска собственост, земеделска територия, с начин на трайно ползване – за селскостопански, горски, ведомствен път. С трасето се засягат и имоти частна собственост по реда на чл.16а от ЗУТ.

Към ПУП-ПУР е изготвен трасировъчен чертеж с координатен регистър и баланс на територията, съгласуван от Главен експерт „Геодезия“ на Община Бургас.

Извършен е предварителен оглед на място за изграждане на пътна връзка от 25.03.2025г., във връзка с процедиране на ПУП-ПУР.

Към ПУП-ПУР e разработена част „Пътна“, с комуникационно-транспортен план и организация на движението.

Организацията на движението е съгласувана от ОД на МВР – гр.Бургас, сектор Пътна Полиция, със становище №769000-18377/08.07.2025г., със забележки.

Kомуникационно-транспортният план е съгласуван с Областно пътно управление – Бургас и е приет от технически съвет с Протокол №94/16.07.2025г.

Към ПУП-ПУР са изготвени и схеми по част „Електро“ и част „ВиК“, с трасета на техническата инфраструктура.

Със схемата по част „Електро“ се предвижда трасе на нов кабел 20кVА за осигуряване захранването на нов трафопост, тип БКТП предвиден за изграждане  в ПИ с идентификатор 07079.1.1477 по КК на гр.Бургас.

В следваща фаза се предвижда да се проектира улично осветление.

Схемата по част „Електро“ е разработена съгласно становище №4672611/17.04.2025г. на „Електроразпределение Юг“ ЕАД за разработване ПУП по чл.128а от ЗУТ с предоставяне на необходимите данни и предписания и е съгласувана със становище № 4672611/18.06.2025г.

Схемата по част „ВиК“ е изработена въз основа на писмо изх.№ ТД-729-1/11.04.2025г. на „Водоснабдяване и канализация“ ЕАД  и предвижда трасе на нов външен водопровод ПЕВП DN110 от съществуващ водопровод Еф100. Схемата по част „ВиК“ е съгласувана с „ВиК“ ЕАД с писмо изх.№ ТД-729-1/13.08.2025г.
Представено е Решение №БС-102-ЕО/10.07.2025г.  на РИОСВ-Бургас за преценяване необходимостта от извършване на екологична оценка, с което е решено да не се извършва такава, при спазване на условията заложени е становище с изх.№05-10-1968/А3/08.07.2025г. на БДЧР – гр. Варна.
ПУП-ПУР е обявен на заинтересуваните собственици по реда на чл.128, ал.1 от ЗУТ, с обнародване на съобщение в Държавен вестник бр.52/27.06.2025г. Видно от aкт за приключило обявяване от 28.07.2025г. в законоустановения срок не са постъпили жалби и възражения.

Проектът за ПУП-ПУР е разгледан на заседание на СЕСУТ при Община Бургас, който с решение, обективирано в Протокол № 14/06.08.2025г. по т.1 от дневния ред е приел представения проект.

В съответствие с проекта за ПУП-ПУР е изготвен проект за изменение на кадастралната карта и кадастралните регистри, съгласуван със СГКК – гр. Бургас. 
Проектът за ПУП-ПУР за утвърждаване на трасе на нова обслужваща улица за осигуряване на транспортен достъп до имоти, находящи се в местност Соката, землище на кв. „Сарафово“, гр.Бургас е изготвен в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ и Наредба №7/МРРБ за ПНУОВТУЗ и Наредба №РД-02-20-2/2017г. за планиране и проектиране на комуникационно-транспортната система на урбанизираните територии и в съответствие с даденото разрешение.
Предвид гореизложеното и на основание чл. 21, ал. 1, т. 8 и т. 11 от ЗМСМА, чл.124а, ал.1, във връзка с чл.16а, чл.110, ал.1, т.2, чл.128, ал.1 и чл. 129, ал.1 от ЗУТ, Протокол-Решение № 14/06.08.2025г. по т.1 от дневния ред на СЕСУТ при Община Бургас, Решение №БС-102-ЕО/10.07.2025г.  на РИОСВ-Бургас за преценяване необходимостта от извършване на екологична оценка, становище с изх.№05-10-1968/А3/08.07.2025г. на БДЧР, акт за приключило обявяване от 28.07.2025г., предлагам Общински съвет Бургас да вземе следното: 

Р Е Ш Е Н И Е:
На основание чл. 21, ал. 1, т.8  от ЗМСМА и чл.129, ал.1 във връзка с чл.16а от ЗУТ, Общински съвет Бургас одобрява Подробен устройствен план - план за улична регулация /ПУП-ПУР/ за трасе на нова задънена обслужваща улица с осови точки от о.т.1 до о.т.26, с габарит 12м, завършваща накрая с уширение, осигуряващо обръщането на автомобилите в обратна посока, за осигуряване на транспортен достъп до имоти, находящи се в местност „Соката“, землище на кв.Сарафово, гр.Бургас, в обвръзка с републикански път III-906 „гр.Бургас - гр.Каблешково“, съгласно приложения проект, който е неразделна част от настоящото Решение.

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията. 
Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.


Приложения: Протокол-Решение № 14/06.08.2025г. по т.1 от дневния ред на СЕСУТ при Община Бургас; Решение №БС-102-ЕО/10.07.2025г.  на РИОСВ-Бургас за преценяване необходимостта от извършване на екологична оценка; становище с изх.№05-10-1968/А3/08.07.2025г. на БДЧР; акт за приключило обявяване от 28.07.2025г.; Проект за Подробен устройствен план – План за улична регулация /ПУП – ПУР/ за утвърждаване на трасе на нова обслужваща улица за осигуряване на транспортен достъп до имоти, находящи се в местност „Соката“, землище на кв.Сарафово, гр.Бургас.
ДИМИТЪР НИКОЛОВ 

Кмет на Община Бургас









